CELEX: 31999D0427
Language: hu
Date: 1999-05-28 00:00:00
Title: A Bizottság határozata (1999. május 28.) a gépi mosogatószerekre vonatkozó közösségi ökocímke odaítélésével kapcsolatos ökológiai kritériumok meghatározásáról (az értesítés a C(1999) 1377. számú dokumentummal történt)EGT vonatkozású szöveg.

Fontos jogi nyilatkozat

|

31999D0427

A Bizottság határozata (1999. május 28.) a gépi mosogatószerekre vonatkozó közösségi ökocímke odaítélésével kapcsolatos ökológiai kritériumok meghatározásáról (az értesítés a C(1999) 1377. számú dokumentummal történt)EGT vonatkozású szöveg.  

Hivatalos Lap L 167 , 02/07/1999 o. 0038 - 0053 CS.ES fejezet 15 kötet 04 o. 207  - 222 ET.ES fejezet 15 kötet 04 o. 207  - 222 HU.ES fejezet 15 kötet 04 o. 207  - 222 LT.ES fejezet 15 kötet 04 o. 207  - 222 LV.ES fejezet 15 kötet 04 o. 207  - 222 MT.ES fejezet 15 kötet 04 o. 207  - 222 PL.ES fejezet 15 kötet 04 o. 207  - 222 SK.ES fejezet 15 kötet 04 o. 207  - 222 SL.ES fejezet 15 kötet 04 o. 207  - 222

		A Bizottság határozata(1999. május 28.)a gépi mosogatószerekre vonatkozó közösségi ökocímke odaítélésével kapcsolatos ökológiai kritériumok meghatározásáról(az értesítés a C(1999) 1377. számú dokumentummal történt)(EGT vonatkozású szöveg)(1999/427/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a közösségi ökocímke-odaítélési rendszerről szóló, 1992. március 23-i 880/92/EGK tanácsi rendeletre [1] és különösen annak 5. cikke (1) bekezdésének második albekezdésére,(1) mivel a 880/92/EGK rendelet 5. cikke (1) bekezdésének első albekezdése előírja, hogy a közösségi ökocímke odaítélésének feltételeit termékcsoportonként kell meghatározni;(2) mivel a 880/92/EGK rendelet 10. cikkének (2) bekezdése megállapítja, hogy egy termék környezeti teljesítményét a termékcsoportra vonatkozó különös kritériumokkal összefüggésben kell megállapítani;(3) mivel a 880/92/EGK rendelet 4. cikke (2) bekezdésének a) pontja értelmében ökocímke nem ítélhető oda olyan termékeknek, amelyek a legutóbb a 98/73/EK bizottsági irányelvvel [2] módosított 67/548/EGK tanácsi irányelv [3], és a legutóbb a 96/65/EK bizottsági irányelvvel [4] módosított 88/379/EGK tanácsi irányelv [5] értelmében veszélyes anyagok vagy készítmények. Odaítélhető azonban a veszélyes anyagokat vagy készítményeket tartalmazó olyan termékeknek, amelyek megfelelnek a közösségi ökocímke odaítélési rendszere célkitűzéseinek;(4) mivel a gépi mosogatószerek a fent említett irányelvek értelmében veszélyesnek minősített anyagokat vagy készítményeket tartalmaznak;(5) mivel az e határozat által megállapított ökológiai kritériumok közé különösen olyan küszöb- és eredményértékek tartoznak, amelyek az ökocímkével ellátható mosogatószerekben található veszélyesnek minősített anyagok és készítmények tartalmát minimálisra korlátozzák;(6) mivel az e kritériumoknak megfelelő mosogatószerek környezeti hatása csökkent, és megfelelnek a közösségi ökocímke odaítélési rendszere célkitűzéseinek;(7) mivel a 880/92/EGK rendelet 6. cikkének értelmében a Bizottság konzultációs fórum keretében konzultált a fő érdekcsoportokkal;(8) mivel a 880/92/EGK rendelet 7. cikkének (1) bekezdése által létrehozott bizottság nem adott véleményt a bizottsági határozattervezetben megállapított intézkedésekre vonatkozóan;(9) mivel ezért a Bizottság 1999. január 27-én a 880/92/EGK rendelet 7. cikkének (4) bekezdésével összhangban a Tanács elé terjesztette ezeket az intézkedéseket;(10) mivel a Tanács a beterjesztéstől számított három hónapon belül nem járt el;(11) mivel a 880/92/EGK rendelet 7. cikkének (5) bekezdésével összhangban ezért ezeket az intézkedéseket a Bizottság fogadja el,ELFOGADTA EZT A HATÁROZATOT:1. cikkA "gépi mosogatószerek" termékcsoport magában foglal minden olyan mosogatószert, amelyet kizárólag automata háztartási mosogatógépben való használatra szántak.2. cikkAz 1. cikkben meghatározott termékcsoport környezeti teljesítményét és használatra való alkalmasságát a mellékletben és az I.A., I.B., II., III. és IV. függelékben meghatározott különös ökológiai és teljesítménykritériumokkal összefüggésben kell megállapítani.3. cikkA termékcsoport meghatározása és a termékcsoportra vonatkozó különös ökológiai kritériumok a kritériumok elfogadását követő hónap első napjától számított három évig érvényesek.4. cikkAdminisztratív célokra a termékcsoporthoz rendelt kódszám: "15".5. cikkEnnek a határozatnak a tagállamok a címzettjei.Kelt Brüsszelben, 1999. május 28-án.a Bizottság részérőlRitt Bjerregaarda Bizottság tagja[1] HL L 99., 1992.4.11., 1. o.[2] HL L 305., 1998.11.16., 1. o.[3] HL 196., 1967.8.16., 1. o.[4] HL L 265., 1996.10.18., 15. o.[5] HL L 187., 1988.7.16., 14. o.--------------------------------------------------MELLÉKLETKERETRENDSZERA közösségi ökocímke-odaítélési rendszerről szóló 880/92/EGK tanácsi rendelet által megállapított általános követelményeket és ennek a mellékletnek a különös kritériumait kell alkalmazni a gépi mosogatószerekre vonatkozó ökocímke odaítélésénél.Ezen kritériumok célja:- a vízszennyezés csökkentése mind a felhasznált mosogatószer mennyiségének, mind a káros összetevők mennyiségének csökkentése révén,- a hulladékkeletkezés lehető legkisebbre csökkentése az elsődleges csomagolás mennyiségének csökkentése és újrafelhasználásának és/vagy újrahasznosításának ösztönzése által,- az energiafelhasználás csökkentése az alacsony hőmérsékleten alkalmazható mosogatószerek ösztönzése révén.Ezenfelül a kritériumok növelik a fogyasztók környezettudatosságát.1. FUNKCIONÁLIS EGYSÉG ÉS REFERENCIAADAG1.1. Funkcionális egységA funkcionális egység 12 (a DIN- vagy az ISO-szabványok szerinti szennyezettségi fokú) teríték elmosogatásához elegendő mennyiségű termék.1.2. ReferenciaadagA gyártó által a felhasználó számára szokásosan szennyezett edényekhez (12 terítékhez) ajánlott adag számít szabványos feltételek mellett referenciaadagnak.2. KULCSKRITÉRIUMOK2.1. Az összetevőkre vonatkozó ökológiai kritériumokA legfontosabb paraméterekA következő paramétereket kell figyelembe venni:- összes vegyi anyag,- kritikus hígítási térfogat, toxicitás (KHTtox),- foszfátok (nátrium-tripolifoszfát formájában) [1],- biológiailag le nem bomló szerves anyagok (aerob),- biológiailag le nem bomló szerves anyagok (anaerob),A II. függelék tartalmazza a számításokban használt paraméterek meghatározásait. Ezek a paraméterek esetenként g/mosogatás, illetve l/mosogatás egységben vannak kiszámolva és kifejezve. Ezek összesített adatok és összességükben kerültek értékelésre, az e dokumentumban bemutatott megközelítés szerint.Értékelési/súlyozási tényezőkA következő táblázat foglalja össze a kiválasztott kritériumokat, a kizárási értékét, súlyozási tényezőit és a legmagasabb elérhető pontértéket. A kritériumok tekintetében a pontok kiszámításához használandó értékelési rendszer képlete a 2.3. pontban található.Gépi mosogatószerek értékelési/súlyozási számítási rendszereMegjegyzések:Minden érték g/mosogatás egységben van kifejezve, kivéve a KHTtox értéket, amely l/mosogatás egységben van kifejezve.Kritérium | Pontérték | Kizárási érték | Súlyozási tényező | Összesen |4 | 3 | 2 | 1 |Összes vegyi anyag | 16,5 | 18 | 19,5 | 21 | 22,5 | 3 | 12 |Kritikus hígítási térfogat, toxicitás | 60 | 120 | 180 | 240 | 250 | 8 | 32 |Foszfátok (nátrium-tripolifoszfát formájában) | 0 | 3 | 6 | 9 | 10 | 2 | 8 |Biológiailag le nem bomló szerves anyagok (aerob) | 0 | 0,05 | 0,10 | 0,15 | 1 | 1 | 4 |Biológiailag le nem bomló szerves anyagok (anaerob) | 0 | 0,05 | 0,10 | 0,15 | 0,2 | 1,5 | 6 |Összesen | | | | | | | 62 |Legkisebb szükséges pontérték | 26 |2.2. Az ökocímke odaítéléséhez szükséges eredményAz összetevőkkel kapcsolatos öt kritériumhoz rendelt pontértékek összege legalább 26.A küszöbértéket egy kritérium esetében sem szabad túllépni. A terméknek ki kell elégítenie az e mellékletben meghatározott egyéb kritériumokat is.2.3. Az összetevőkre vonatkozó ökológiai kritériumokkal kapcsolatos számításokTisztítószer-összetevők adatbázisa (Detergent Ingredient Database – DID-jegyzék)Az I.A. függelék tartalmazza a Tisztítószer-összetevők adatbázisát (DID-jegyzék), amelyeket az összetevőkre vonatkozó kritériumokkal kapcsolatos számításokhoz kell használni. Az I.A. függelékben szerepelnek a fő összetevőkre vonatkozó terhelési tényező, toxicitás, biológiai le nem bonthatóság (aerob), biológiai le nem bonthatóság (anaerob) adatai; ezeket az adatokat kell használni az összetevőkkel kapcsolatos számításokhoz.A kritériumokat:- összes vegyi anyag- biológiailag le nem bomló (aerob/anaerob)- foszfátok (nátrium-tripolifoszfát formájában)minden egyes összetevőre vonatkozóan a mosogatásonkénti adag, a készítmény víztartalmának és tömegszázalékának figyelembevételével kell számolni, és minden termék készítményhez össze kell adni azokat.A kritikus hígítási térfogat toxicitásra vonatkozó kritériumát minden egyes összetevő esetében az alábbi egyenlettel kell számolni:khttox:KHT=×1000A kritériumok és a pontértékek számítására vonatkozó eljárásA pontértékek számításához az alábbi egyenleteket kell használni:Összes vegyi anyag (TC – total chemicals):Ha TC > 22,5 g/mosogatás | akkor | KIZÁRÁS |Ha TC ≤ 21 g/mosogatás | akkor | Pontérték = 15 – tc/1,5 |Ha22,5 ≥ TC > 21 g/mosogatás | akkor | Pontérték = 0 |Ha TC ≤ 16,5 g/mosogatás | akkor | Pontérték = 4 |Legmagasabb elérhető pontérték = 4 | | |Kritikus Hígítási Térfogat (toxicitás) (KHTtox):Ha khttox > 250 l/mosogatás | akkor | KIZÁRÁS |Ha khttox ≤ 240 l/mosogatás | akkor | Pontérték = 5 – khttox/60 |Ha250 ≥ khttox > 240 l/mosogatás | akkor | Pontérték = 0 |Ha khttox ≤ 60 l/mosogatás | akkor | Pontérték = 4 |Legmagasabb elérhető pontérték = 4 | | |Foszfátok (P – phosphates):Ha P > 10 g/mosogatás | akkor | KIZÁRÁS |Ha P ≤ 9 g/mosogatás | akkor | Pontérték = 4 – P/3 |Ha10 ≥ P > 9 g/mosogatás | akkor | Pontérték = 0 |Legmagasabb elérhető pontérték = 4 | | |Aerob úton biológiailag le nem bomló szerves anyagok (aNBDO – aerobic non-biodegradable organics):Ha aNBDO > 1 g/mosogatás | akkor | KIZÁRÁS |Ha aNBDO ≤ 0,15 g/mosogatás | akkor | Pontérték = 4 – aNBDO/0,05 |Ha1 ≥ aNBDO > 0,15 g/mosogatás | akkor | Pontérték = 0 |Legmagasabb elérhető pontérték = 4 | | |Anaerob úton biológiailag le nem bomló szerves anyagok (anNBDO – anaerobic non-biodegradable organics):Ha anNBDO > 0,2 g/mosogatás | akkor | KIZÁRÁS |Ha anNBDO ≤ 0,15 g/mosogatás | akkor | Pontérték = 4 – anNBDO/0,05 |Ha0,2 ≥ anNBDO > 0,15 g/mosogatás | akkor | Pontérték = 0 |Legmagasabb elérhető pontérték = 4 | | |Új vegyi anyagok/hozzáadott összetevőka) Új vegyi anyagok vagy olyan hozzáadott összetevők esetében, amelyek nem szerepelnek a Tisztítószer-összetevők adatbázisában, az I.B. függelékben megállapított megközelítési módot kell követni.A kérelmező a vizsgálati adatokat átadja az illetékes szervnek.Be kell nyújtani az anaerob biológiai lebonthatóságra vonatkozó adatokat is (28. sz. ECETOC-vizsgálat, 1988. június).A biológiai lebonthatósággal, eltávolítással, a halakra, Daphina magna-ra és algákra kifejtett hosszú távú hatással (NOEC-adat – no observed effect concentration) kapcsolatos adatokra vonatkozó minden rendelkezésre álló dokumentumot be kell nyújtani.A vonatkozó vizsgálatok a 67/548/EGK tanácsi irányelv [2] megfelelő mellékleteiben találhatóak.Megfelelő esetben az I.B. függelék rendelkezéseit kell alkalmazni.Különösen, amennyiben a hosszú távú hatásra vonatkozó adatok (NOEC) nem állnak teljes mértékben rendelkezésre, az I.B. függelékben szereplő, vonatkozó egyszerűsített eljárást lehet alkalmazni.b) Ettől eltérő megközelítési mód alkalmazható, amennyiben azt a Bizottság az illetékes szerv, vagy egy – az ökocímke Konzultációs Fórumon képviselettel rendelkező – érdekcsoport (880/92/EGK rendelet 6. cikke) kérésére a vonatkozó kritériumoknak való megfelelés ellenőrzése céljából a fent említettel egyenértékűnek ismeri el.2.4. Az összetevőkre vonatkozó egyéb ökológiai kritériumokEgyes meghatározott összetevők a mosogatószer-készítményben nem érhetik el a maximális szintet, ellenkező esetben azokat az alábbiak szerint kizárják:a) a felületaktív alkil-fenol-etoxilát, a II. függelékben említett aromás nitrovegyületeket tartalmazó illatanyagok, az EDTA komplexképző anyag, továbbá a 67/548/EGK és a 88/379/EGK irányelvekben rákkeltőnek, mutagénnek vagy teratogénnek minősített összetevők [3] nem alkalmazhatók;b) a foszfonátok nem haladják meg a 0,2 g/mosogatás mennyiséget;c) az összes klórvegyület nem haladhatja meg a 0,1 %-ot [4].2.5. A termékek csomagolására vonatkozó ökológiai kritériumokCsak elsődleges csomagolás vehető figyelembe. A csomagolás funkcionális egységenként nem haladhatja meg a 2,5 grammot. A csomagolást újrafelhasználható és/vagy újrahasznosítható anyagokból kell készíteni. A kartondoboz csomagolása 80 %-ának újrahasznosított anyagból kell készülnie, a műanyag csomagolást az ISO 1043 szerint kell címkézni.3. TELJESÍTMÉNYKRITÉRIUMOKA termék mosogatási teljesítményének a javasolt mennyiség mellett az IKW által kifejlesztett szabványvizsgálat értelmében kielégítőnek kell lennie. 55 °C-on vagy alacsonyabb hőmérsékleten kell kifejtenie a legjobb hatást. Ezt a gyártónak dokumentálnia kell.4. VIZSGÁLAT4.1. Az enzimek tisztaságára vonatkozó vizsgálatok az enzimtermelő szervezetek hiányának igazolásáraAz enzimek tisztaságára vonatkozó vizsgálatot biotechnológiai eljárásokkal előállított és az olyan gépi mosogatószerekben, amelyekre ökocímkét kértek, alkalmazott enzimeken kell elvégezni. Ennek a vizsgálatnak a célja annak biztosítása, hogy a végső enzimkészítmény ne tartalmazzon enzimtermelő szervezeteket.A mikroorganizmusok fejlődését meghatározott antibiotikumokkal együtt vizsgálják. A tisztaságra vonatkozó vizsgálati eljárásnak biztosítania kell, hogy a végső enzimtermékből vett 20 ml-es szabványos vizsgálati mintában enzimtermelő szervezeteket ne lehessen kimutatni.4.2. Vizsgálati laboratóriumokA vizsgálatot a kérelmező költségére az EN 45001 szabványban vagy bármely más egyenértékű szabványban megállapított általános követelményeknek megfelelő laboratóriumok végzik el.5. FOGYASZTÓI INFORMÁCIÓ5.1. A csomagolásra vonatkozó információA terméken a következő információkat kell feltüntetni:"Általános szabályként:- használjon 65 °C-nál alacsonyabb hőmérsékleten használható mosogatószert,- a mosogatógépen válassza az alacsony hőmérsékletű mosogatási programokat,- a mosogatógépet csak akkor indítsa el, ha az tele van,- ne lépje túl az ajánlott adagot,- ezzel az energia- és a vízfelhasználás egyaránt a lehető legkisebbre csökken, és csökken a vízszennyezés"."Ez a termék megkapta az Európai Unió ökocímkéjét, mivel hozzájárul a vízszennyezés, a hulladékkeletkezés és az energiafelhasználás csökkentéséhez."Az Európai Unió ökocímkéjére vonatkozó további információért forduljon az Európai Bizottsághoz:Internet: http://europa.eu.int/ecolabelPostai úton:Európai Bizottság, DG XI E4Rue de la Loi 200,B-1049 Bruxelles5.2. Az adagolásra vonatkozó információkAz adagolásra vonatkozó információkat a termék csomagolásán kell feltüntetni. Meg kell adni a "normál" és az "erős" szennyezettségű edényekhez javasolt mennyiségeket. Meg kell továbbá adni, hogy a szennyezettség függvényében hogyan lehet a mosogatószerrel a legjobb eredményt elérni.5.3. Az összetevőkre vonatkozó információk és címkézésA mosó- és tisztítószerek címkézéséről szóló, 1989. szeptember 13-i 89/542/EGK bizottsági ajánlást [5] kell alkalmazni:Az összetevők következő csoportjait kell a címkén feltüntetni:- Enzimek: az enzimek típusainak feltüntetése.- Tartósítószerek: az IUPAC-nómenklatúra szerinti leírás és címkézés.- Amennyiben a termék illatanyagot tartalmaz, ezt fel kell tüntetni a csomagoláson.[1] Ezen átmeneti kritérium felvételének a célja az egyes mosogatószerek eutrofizációt elősegítő hatásának figyelembevétele. E határozat felülvizsgálatakor a tudományos ismeretek jövőbeni fejlődésének, a vonatkozó adatoknak és a tényleges helyzetnek a fényében figyelmet kell szentelni e kritériumnak egy hatás alapú kritériummal való helyettesítésére.[2] HL 196., 1967.8.16., 1. o.[3] Összetevők: anyagok vagy készítmények.[4] A kritériumok jövőbeni felülvizsgálatának alkalmával különös figyelmet kell szentelni a klórvegyületek kérdésének, törekedni kell teljes körű tilalmukra.[5] HL L 291., 1989.10.10., 55. o.--------------------------------------------------